الاراجوز دا كان متعتي، مع انى كنت عاملة فيها ناصحة وازكي خواتى علي العيال ف الحارة، انى مش بروح ورا اي بياع متجول، ولا غزل بنات، بس اول ما كنت اسمع ان في اراجوز ف حتة، كنت طيران، كان معظم العروض بتاعة الاراجوزات، بتتعمل ف الشارع او اتوبيس قديم، له بابين تطلع من واحد، واول ما العرض ما يخلص لازم تنزل بسرعة م الناحية التانية عشان باقي العيال يطلعوا، كان معادهم ف الاعياد واجازة الصيف، كنت بحب اسمع الحكايات، ولو ان بعضها مكنش ولابد، وحبيت العرايس جدااا العرايس الخشب مش البلاستيك (مش بحبها)، وحبيت تفصيل الهدوم بتاعتها، اشهر الحوادث مع الاراجوز، كانت لما اول مرة يتسرق مني حلق، وكمان وانا نازلة م الاتوبيس اتعورت ف رجلي .الست امي كل ما تفتكر الموقف دا تفضل تحلفني وتقولي اعترفي